Diari Oficial de la Generalitat Valenciana


Sumari del DOGV 1638, del 08-10-1991 (1991/822821)

RESOLUCIÓ de 20 de setembre de 1991, de la Direcció General de Transports, per la qual es convoquen les proves de constatació de la capacitat professional per a l'exercici de les activitats de transportista per carretera, agencia de transports de mercaderies, transitari i magatzemista-distribuidor.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1638

Data del DOGV
:   08-10-1991

Secció del DOGV
:   ALTRES DISPOSICIONS

Número del document
:   1991/822821


Data del document
:   20-09-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIO de 20 de setembre de 1991, de la Direcció General de Transports, per la qual es convoquen les proves de constatació de la capacitat professional per a l'exercici de les activitats de transportista per carretera, agència de transports de mercaderies, transitari i magatzemista-distribuidor.  
De conformitat amb allò que disposa l'article 3r. de l'Ordre d'11 de juny de 1990, del Conseller d'Obres Públiques, Urbanisme i Transports, en la qual s'estableix la periodicitat de la realització de les proves per a la constatació de la capacitat professional per a l'exercici de les activitats de transportista per carretera, agència de transports de mercaderies, transitari i magatzemista- distribuïdor, aquesta direcció fent ús de les atribucions que li confereix la disposició final primera de l'esmentada ordre ha resolt:  
Primer Convocar proves de constatació de la capacitat professional per a l?exercici de les activitats de transportista de viatgers i de mercaderies per carretera, tant de caràcter nacional com internacional, agència de transports de mercaderies, de transitari i de magatzemista distribuïdor.  
Aquesta convocatòria abasta l?àmbit territorial de la Comunitat Valenciana.  
Segon  
Per a concórrer a aquestes proves, els sol·licitants hauran de tenir el seu domicili legal en el territori de la Comunitat Autònoma Valenciana, a excepció d'aquells que, tenint-lo en lloc diferent, estiguen fent-hi el servei militar i també aquells que tinguen el seu domicili en territori estranger.  
En les dues excepcions esmentades, per a concórrer a les proves s'haurà d'acreditar la circumstància que és motiu de l'excepció mitjançant certificat original expedit a l'efecte pel cap de la unitat o justificant d'estar domiciliat en l'estranger respectivament.  
Tercer  
Els exercicis de què constaran les proves, l?estructura i la forma de qualificació, seran els establerts en l?Ordre del Ministeri de Transports, Turisme i Comunicacions de 25 d'octubre de 1990, que regula les proves per a l?obtenció del certificat de capacitació de l?exercici de les professions de transportista per carretera, agència de transports, transitari i magatzemista- distribuïdor.  
Els exercicis de les proves relatives al reconeixement de la capacitat per al exercici de les professions de transportista per carretera, agència de transports, transitari i magatzemista- distribuïdor tractaran sobre el coneixement de les matèries incloses en els programes que hi figuren com a annexos de l?esmentada Ordre.  
Quart  
Les sol·licituds per a participar en les proves que es convoquen s'hauran de realitzar mitjançant el model que s'adjunta a aquesta resolució, que es presentarà en la Direcció General de Transports de la Conselleria d'Obres Públiques, Urbanisme i Transports, o bé en els serveis territorials de Transports de València, Alacant i Castelló.  
El termini per a la presentació de sol·licituds serà de vint dies hàbils des de l'endemà de la publicació d'aquesta convocatòria en el Diari Oficial de la Generalitat Valenciana.  
A les sol·licituds s'adjuntarà una fotocòpia del DNI i, si escau, els documents que s'assenyalen en l'article 2n.  
Cinqué  
Els drets d'examen seran 1.419 PTA per cadascuna de les especialitats a les quals l'aspirant es presente i es farà l?imprès, segons el lloc on es vagen a realitzar les proves, en els comptes següents: -  
a) València: c/c 2752-00-16, Banco de València. Urbana 13, Av. Barón de Càrcer 38.  
b) Alacant: c/c 87-783.477-3, Banco Bilbao- Vizcaya. Urbana Reyes Catòlics.  
c) Castelló: c/c 30-4810-F, Banco Exterior de España O.P  
El justificant de pagament de la taxa s?adjuntarà a la sol·licitud en el moment de presentació d'aquesta.  
sisé  
Hi haurà un tribunal en cadasquna de les províncies de la Comunitat Autònoma Valenciana. La composició d?aquests, i també el calendari i llocs per a la realització de les proves, seran oportunament publicats en el Diari Oficial de la Generalitat Valenciana, i s'exposaran també en la Direcció General de Transports i en els serveis territorials de Transports de València, Castelló i Alacant.  
Setè  
En el moment de la realització de les proves els aspirants presentaran al tribunal l'original del seu DNI, i el domicili que hi figure ha de correspondre a l'àmbit territorial de la Comunitat Valenciana. En el supòsit que no siga així i l'aspirant i» tinga, tanmateix, el seu domicili legal en aquest territori, haurà d'acreditar-lo mitjançant un certificat d'empadronament expedit per l'ajuntament corresponent.  
Vuité  
Per als casos especials d'aquelles persones que ja siguen titulars d'autoritzacions de transports, o bé que ja tinguen reconegut el requisit de la capacitació professional, s'aplicaran les regles següents:  
1. Les persones físiques que siguen titulars de concessions o autoritzacions de transport, o de la classe TD, amb l'antiguitat requerida en la Llei 16/1987, de 30 de juliol per al reconeixement de la capacitat professional per al transport nacional, si desitgen obtenir la capacitació professional per al transport internacional hauran d?especificar la seua situació en la sol·licitud corresponent i es presentaran únicament a l?exercici corresponent a transport internacional.  
Si les persones titulars de les autoritzacions a les quals es refereix el paràgraf anterior, desitgen obtenir la capacitació en una modalitat (viatgers o mercaderies) diferent a la que es refereixen les seues autoritzacions, únicament hauran de realitzar el segon exercici corresponent a aquesta. Caldrà també fer constar aquesta situació en la sol·licitud.  
2. Les persones físiques que en el moment d'entrada en vigor de l'esmentada Llei 16/1987, de 30 de juliol, foren titulars d'autoritzacions d'agència de transports i desitgen obtenir el reconeixement de la capacitació professional per a les activitats de transitari o de magatzemista- distribuïdor, hauran de fer constar aquesta circumstància en la seua sol·licitud i únicament hauran de realitzar el 2n. exercici corresponent a aquesta.  
3. Les persones a les quals es refereixen els dos punts anteriors d'aquesta base, hauran d'adjuntar a la sol·licitud fotocòpia compulsada com a mínim d'una de les autoritzacions de transports, TD, o d'agència que acredite el compliment de les condicions exigides en aquests.  
4. A les persones que hagen realitzat la direcció efectiva d'empreses de transport o d'agència de transports, no se?ls pressuposarà la possessió de la capacitació professional, mentre aquesta no siga formalment reconeguda d'acord amb la tramitació establerta pel Ministeri de Transports, Turisme i Comunicacions.  
5. Les persones que tinguen reconegut el requisit de capacitació professional per a una modalitat de transport concreta (viatgers o mercaderies) si desitgen obtenir la capacitació per a una modalitat diferent, únicament realitzaran el 2n. exercici corresponent a aquesta. Caldrà fer constar l'esmentada situació en la sol·licitud i adjuntar-hi el justificant del reconeixement (certificat d'haver superat les proves corresponents, certificat simple de reconeixement, etc.)  
El mateix règim serà d'aplicació per a les persones que tinguen reconeguda la capacitació per a una activitat auxiliar o complementària del transport determinada (agència de transport, transitari o magatzemista- distribuïdor), que desitgen obtenir la capacitació per a una altra activitat auxiliar o complementària diferent.  
Nové  
Publicar com a annex el model d'instància en el qual s'han de formular les sol·licituds per a participar en les proves.  
València 20 de setembre de 1991. - El Director General de Transports: Cayetano Roca Giner.  
Veure imatge